
Narvas Paul Kerese tänav 17b asuva maa-ala osa 
tasuta kasutusse andmine (KERESE 15 KORTERIÜHISTU)

1. ASJAOLUD JA MENETLUSE KÄIK

KERESE 15 KORTERIÜHISTU, registrikood 80218285, laekus Narva Linnavalitsuse Arhitektuuri- ja Linnaplaneerimise Ametile taotlus, milles palutakse anda tasuta kasutusse Narvas Paul Kerese tänav 17b (katastritunnus 51101:001:0233, üldkasutatav maa 100%) asuva maa-ala osa üldpinnaga 250,0 m2 maja elanikele parkimisplatsi rajamiseks. 
Parkimisplatsi rajamistööd teostatakse KERESE 15 KORTERIÜHISTU poolt ja kulul. 
KERESE 15 KORTERIÜHISTU kohustub tagama kasutusse taotletava maa-ala osa heakorra.  
KERESE 15 KORTERIÜHISTU taotlust arutati Narva Linnavalitsuse linnavarakomisjoni koosolekul 03.06.2015. a (protokoll nr 6) ning otsustati:
1. Nõustuda KERESE 15 KORTERIÜHISTU taotlusega ja soovitada anda KERESE 15 KÜ-le, registrikood 80218285, avalikku enampakkumist korraldamata määramata ajaks tasuta kasutusse Narvas Paul Kerese tänav 17b (katastritunnus 51101:001:0233, üldkasutatav maa 100%) asuva maa-ala osa üldpinnaga 250,0 m2 maja elanikele parkimisplatsi rajamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

Korra punktide 46, 46.4, 7.2.6 (muudetud Narva Linnavolikogu 29.01.2009 määrusega nr 2) alusel avaliku enampakkumiseta või eelläbirääkimistega pakkumiseta võib anda kasutusse linnavara - linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks. 

Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

Korra punktides 7.2, 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega.
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Paul Kerese tänav 17b asuva maa-ala bilansiline valdaja.

2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 29.01.2009 määrusega nr 2) p 7.2 ja 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega. 

3.  OTSUS

3.1. Anda KERESE 15 KÜ-le, registrikood 80218285, avalikku enampakkumist korraldamata määramata ajaks tasuta kasutusse Narvas Paul Kerese tänav 17b (katastritunnus 51101:001:0233, üldkasutatav maa 100%) asuva maa-ala osa üldpinnaga 250,0 m2 maja elanikele parkimisplatsi rajamiseks.
3.2. Narva Linnavalitsuse Arhitektuuri- ja Linnaplaneerimise Ametil sõlmida KERESE 15 KÜ-ga punktis 3.1. nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks KERESE 15 KÜ-le. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

